Τάρτα με κρέμα λεμονιού
Μία από τις πιο επιτυχημένες τάρτες όλων των εποχών είναι η τάρτα λεμόνι. Εδώ σας τη δίνουμε με μια πολύ νόστιμη κρέμα λεμονιού, που ψήνεται μαζί με τη βάση.
1½ φλιτζ. τσαγιού αλεύρι για όλες τις χρήσεις , 1 φλιτζ. τσαγιού ζάχαρη άχνη , 1/2 κουτ. γλυκού αλάτι , 185 γρ. βούτυρο αγελάδας, πολύ κρύο, από το ψυγείο, σε μικρά κομμάτια, 1/2 φλιτζ. τσαγιού κρέμα γάλακτος με 35% λιπαρά , 2/3 φλιτζ. τσαγιού ζάχαρη , 1 κουτ. γλυκού ξύσμα λεμονιού , 1/2 φλιτζ. τσαγιού χυμός λεμονιού , 4 κρόκοι από μεγάλου μεγέθους αυγά , 1 αυγό μεγάλου μεγέθους
Για την κρέμα λεμονιού, βουτυρώνουμε ένα στρογγυλό ταψάκι με αποσπώμενα τοιχώματα ή μια ταρτιέρα με διάμετρο 24-25 εκ.Βάζουμε όλα τα υλικά για τη βάση στον κάδο του μίξερ και τα ανακατεύουμε με το φτερό, μέχρι να ενωθούν και να σχηματίζονται ακανόνιστοι σβόλοι – αρχικά η ζύμη θα είναι στεγνή και ψιχουλιαστή, όσο όμως χτυπάμε θα ομογενοποιείται και θα σχηματιστούν οι σβόλοι.Σταματάμε το μίξερ, μαζεύουμε τη ζύμη με τα χέρια, τη βάζουμε στο ταψάκι και την πιέζουμε με τα δάχτυλά μας μέχρι να καλύψει  ομοιόμορφα τον πάτο και τα τοιχώματα του ταψιού.Τρυπάμε τη βάση εδώ κι εκεί με ένα πιρούνι, την καλύπτουμε  με διάφανη μεμβράνη και βάζουμε το ταψάκι στο ψυγείο για 1 ώρα.Προθερμαίνουμε τον φούρνο στους 180°C.Αφαιρούμε τη μεμβράνη, καλύπτουμε τη ζύμη με ένα στρογγυλό κομμάτι λαδόκολλας και την  ψήνουμε στον προθερμασμένο  φούρνο για 10-12 λεπτά, στο μεσαίο ράφι.Αφαιρούμε τη λαδόκολλα, χαμηλώνουμε τη θερμοκρασία στους 160°C και ψήνουμε για άλλα 5-7 λεπτά.Την ετοιμάζουμε όσο ψήνεται η βάση.Πλένουμε και σκουπίζουμε τον κάδο και το φτερό του μίξερ και χτυπάμε την κρέμα γάλακτος, τη ζάχαρη, το ξύσμα, τον χυμό, τους κρόκους και το αυγό, μέχρι να ενωθούν σε ενιαίο μείγμα.Βγάζουμε την προψημένη βάση από τον φούρνο, αδειάζουμε εκεί την κρέμα λεμονιού και συνεχίζουμε το ψήσιμο  στους 160°C για 25-35 λεπτά, μέχρι να σταθεροποιηθεί η κρέμα αλλά να τρεμουλιάζει ελαφρά όταν ταρακουνήσουμε τη φόρμα.Αφήνουμε την ψημένη τάρτα να χλιαρύνει αρκετά και έπειτα τη βάζουμε στο ψυγείο για 30 λεπτά.Τη βγάζουμε και, αν δεν έχει  κρυώσει ακόμα, την αφήνουμε στην άκρη.Μόλις κρυώσει, την ξεφορμάρουμε.
Αλεύρι (ζύμες),Κρέμα Γάλακτος,Λεμόνι